ddrg/super_eurlex huggingface dataset:
95/541/EY: Neuvoston päätös, tehty 4 päivänä joulukuuta 1995, Euroopan yhteisön, Euroopan hiili- ja teräsyhteisön ja Euroopan atomienergiayhteisön, yhdeltä puolen, ja Ukrainan, toiselta puolen, välisen kauppaa ja kaupan liitännäistoimenpiteitä koskevan väliaikaisen sopimuksen tekemisestä



Virallinen lehti nro L 311 , 23/12/1995 s. 0001 - 0001



NEUVOSTON PÄÄTÖS, tehty 4 päivänä joulukuuta 1995, Euroopan yhteisön, Euroopan hiili- ja teräsyhteisön ja Euroopan atomienergiayhteisön, yhdeltä puolen, ja Ukrainan, toiselta puolen, välisen kauppaa ja kaupan liitännäistoimenpiteitä koskevan väliaikaisen sopimuksen tekemisestä (95/541/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että kunnes Euroopan yhteisöjen ja niiden jäsenvaltioiden, yhdeltä puolen, ja Ukrainan, toiselta puolen, välinen, Luxemburgissa 14 päivänä kesäkuuta 1994 allekirjoitettu kumppanuus- ja yhteistyösopimus tulee voimaan, on tarpeen hyväksyä yhdeltä puolen Euroopan yhteisön, Euroopan hiili- ja teräsyhteisön ja Euroopan atomienergiayhteisön ja toiselta puolen Ukrainan välinen, Brysselissä 1 päivänä kesäkuuta 1995 allekirjoitettu, kauppaa ja kaupan liitännäistoimenpiteitä koskeva väliaikainen sopimus, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön, Euroopan hiili- ja teräsyhteisön ja Euroopan atomienergiayhteisön, yhdeltä puolen, ja Ukrainan, toiselta puolen, välinen kauppaa ja kaupan liitännäistoimenpiteitä koskeva väliaikainen sopimus sekä pöytäkirja ja julistus. Nämä tekstit ovat tämän päätöksen liitteinä. 2 artikla Neuvoston puheenjohtaja antaa Euroopan yhteisön puolesta väliaikaisen sopimuksen 36 artiklassa määrätyn ilmoituksen(2). Tehty Brysselissä 4 päivänä joulukuuta 1995. Neuvoston puolesta J. SOLANA Puheenjohtaja (1) EYVL N:o C 308, 20.11.1995 (2) Neuvoston pääsihteeristö julkaisee väliaikaisen sopimuksen voimaantulopäivän Euroopan yhteisöjen virallisessa lehdessä.
95/503/EY: Neuvoston päätös, tehty 27 päivänä marraskuuta 1995, varajäsenen nimeämisestä alueiden komiteaan



Virallinen lehti nro L 289 , 02/12/1995 s. 0044 - 0044



NEUVOSTON PÄÄTÖS, tehty 27 päivänä marraskuuta 1995, varajäsenen nimeämisestä alueiden komiteaan (95/503/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 a artiklan, ottaa huomioon jäsenten ja varajäsenten nimeämisestä alueiden komiteaan 26 päivänä tammikuuta 1994 alkavaksi ja 25 päivänä tammikuuta 1998 päättyväksi toimikaudeksi 26 päivänä tammikuuta 1994 tehdyn neuvoston päätöksen 94/65/EY (1), sekä katsoo, että komiteassa on vapautunut varajäsenen paikka Dietrich Kaßmannin erottua, mistä ilmoitettiin neuvostolle 14 päivänä syyskuuta 1995, ja Saksan hallituksen ehdotus otetaan huomioon, ON PÄÄTTÄNYT SEURAAVAA: Ainoa artikla Alex Endlein nimetään alueiden komitean varajäseneksi Dietrich Kaßmannin tilalle tämän jäljellä olevaksi toimikaudeksi eli 25 päivään tammikuuta 1998 saakka. Tehty Brysselissä 27 päivänä marraskuuta 1995. Neuvoston puolesta P. SOLBES MIRA Puheenjohtaja (1) EYVL N:o L 31, 4.2.1994, s. 29
95/523/EY: Neuvoston päätös, tehty 27 päivänä marraskuuta 1995, Euroopan yhteisön ja Kanadan sopimuksen tekemisestä korkea-asteen koulutuksen ja ammatillisen koulutuksen yhteistyöohjelman perustamisesta



Virallinen lehti nro L 300 , 13/12/1995 s. 0018 - 0018



NEUVOSTON PÄÄTÖS, tehty 27 päivänä marraskuuta 1995, Euroopan yhteisön ja Kanadan sopimuksen tekemisestä korkea-asteen koulutuksen ja ammatillisen koulutuksen yhteistyöohjelman perustamisesta (95/523/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 126 ja 127 artiklan yhdessä 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon (1), sekä katsoo, että neuvosto on 21 päivänä marraskuuta 1994 tekemällään päätöksellä valtuuttanut komission neuvottelemaan korkea-asteen koulutusta ja ammatillista koulutusta koskevista Euroopan yhteisön, Kanadan ja Amerikan yhdysvaltojen välisistä yhteistyösopimuksista, yhteisö ja Kanada odottavat hyötyvänsä molemminpuolisesti tällaisesta yhteistyöstä, jonka on yhteisön puolelta täydennettävä jäsenvaltioiden ja Kanadan välisiä kahdenkeskisiä ohjelmia sekä tuottaa eurooppalaista lisäarvoa, ja Euroopan yhteisön ja Kanadan sopimus korkea-asteen koulutuksen ja ammatillisen koulutuksen yhteistyöohjelman perustamisesta olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Kanadan sopimus korkea-asteen koulutuksen ja ammatillisen koulutuksen yhteistyöohjelman perustamisesta. Sopimuksen teksti on tämän päätöksen liitteenä. 2 artikla Sopimuksen 7 artiklassa mainittujen yhteisön rahoitusvelvoitteiden täyttämiseksi varattu rahoitusohje on 3,24 miljoonaa ecua sopimuksen 11 artiklan 2 kohdassa tarkoitettuna viisivuotiskautena. Budjettivallan käyttäjä vahvistaa vuotuiset määrärahat rahoitusnäkymien rajoissa. 3 artikla Sopimuksen 5 artiklassa tarkoitetussa sekakomiteassa Euroopan yhteisön valtuuskunnan muodostaa komission edustaja, jota avustaa yksi edustaja jokaisesta jäsenvaltiosta. 4 artikla Neuvoston pääsihteerillä on oikeus nimetä henkilö tai henkilöt, jolla tai joilla on oikeus allekirjoittaa sopimus Euroopan unionin puolesta ja tehdä sopimuksen 11 artiklassa määrätyt ilmoitukset. Tehty Brysselissä 27 päivänä marraskuuta 1995. Neuvoston puolesta J. BORRELL FONTELLES Puheenjohtaja (1) EYVL N:o C 287, 30.10.1995
95/496/EY, Euratom: Neuvoston päätös, tehty 20 päivänä marraskuuta 1995, jäsenen nimeämisestä talous- ja sosiaalikomiteaan



Virallinen lehti nro L 283 , 25/11/1995 s. 0017 - 0017



NEUVOSTON PÄÄTÖS, tehty 20 päivänä marraskuuta 1995, jäsenen nimeämisestä talous- ja sosiaalikomiteaan (95/496/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 195 artiklan, ottaa huomioon Euroopan atomienergiayhteisön perustamissopimuksen ja erityisesti sen 167 artiklan, ottaa huomioon talous- ja sosiaalikomitean jäsenten nimeämisestä 20 päivänä syyskuuta 1998 päättyväksi toimikaudeksi 26 päivänä syyskuuta 1994 annetun neuvoston päätöksen (1), sekä katsoo että edellä mainitussa komiteassa on vapautunut jäsenen paikka Roger Seguyn ilmoitettua neuvostolle erostaan 17 päivänä helmikuuta 1995, ottaa huomioon Ranskan hallituksen 18 päivänä lokakuuta 1995 esittämät ehdokkaat, ja kuultuaan Euroopan yhteisöjen komissiota, ON PÄÄTTÄNYT SEURAAVAA: Ainoa artikla Henri Malosse nimetään talous- ja sosiaalikomitean jäseneksi Roger Seguyn tilalle tämän jäljellä olevaksi toimikaudeksi, joka päättyy 20 päivänä syyskuuta 1998. Tehty Brysselissä 20 päivänä marraskuuta 1995. Neuvoston puolesta C. ALBORCH BATALLER Puheenjohtaja (1) EYVL N:o L 257, 5.10.1994, s. 20
95/495/EY, Euratom: Neuvoston päätös, tehty 20 päivänä marraskuuta 1995, talous- ja sosiaalikomitean jäsenen nimeämisestä



Virallinen lehti nro L 283 , 25/11/1995 s. 0016 - 0016



NEUVOSTON PÄÄTÖS, tehty 20 päivänä marraskuuta 1995, talous- ja sosiaalikomitean jäsenen nimeämisestä (95/495/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 195 artiklan, ottaa huomioon Euroopan atomienergiayhteisön perustamissopimuksen ja erityisesti sen 167 artiklan, ottaa huomioon 26 päivänä syyskuuta tehdyn neuvoston päätöksen talous- ja sosiaalikomitean jäsenten nimeämisestä 20 päivänä syyskuuta 1998 päättyväksi toimikaudeksi (1), sekä katsoo, että edellä mainitun komitean jäsenen paikka on vapautunut 12 päivänä syyskuuta 1995 neuvoston tietoon saatetun Achim Denkhausin kuolemantapauksen johdosta, ottaa huomioon Saksan hallituksen 9 päivänä lokakuuta 1995 esittämät ehdokkuudet, ja saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Michael Kubenz nimetään talous- ja sosiaalikomitean jäseneksi Achim Denkhausin tilalle tämän jäljellä olevaksi toimikaudeksi eli 20 päivään syyskuuta 1998. Tehty Brysselissä 20 päivänä marraskuuta 1995. Neuvoston puolesta C. ALBORCH BATALLER Puheenjohtaja (1) EYVL N:o L 257, 5.10.1994, s. 20
95/492/EY: Komission päätös, tehty 15 päivänä marraskuuta 1995, jäsenvaltioiden yhteistyöhön elintarvikkeita koskevien kysymysten tieteellisessä tutkimisessa liittyvästä luettelosta ja tehtävien jaosta tehdyn päätöksen 94/652/EY muuttamisesta (ETA:n kannalta merkityksellinen teksti)



Virallinen lehti nro L 282 , 24/11/1995 s. 0025 - 0027



KOMISSION PÄÄTÖS, tehty 15 päivänä marraskuuta 1995, jäsenvaltioiden yhteistyöhön elintarvikkeita koskevien kysymysten tieteellisessä tutkimisessa liittyvästä luettelosta ja tehtävien jaosta tehdyn päätöksen 94/652/EY muuttamisesta (ETA:n kannalta merkityksellinen teksti) (95/492/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa 25 päivänä helmikuuta 1993 annetun neuvoston direktiivin 93/5/ETY (1) ja erityisesti sen 3 artiklan, sekä katsoo, että komission päätöksessä 94/458/EY (2) vahvistetaan elintarvikkeita koskevien kysymysten tieteellisen tutkimisen hallintoa ja yhteistyötä koskevat säännöt, komission päätöksessä 94/652/EY (3) vahvistetaan luettelo ja tehtävien jako, jotka liittyvät jäsenvaltioiden yhteistyöhön elintarvikkeita koskevien kysymysten tieteellisessä tutkimisessa, direktiivin 93/5/ETY 3 artiklassa säädetään luettelon ja tehtävien jaon saattamisesta ajan tasalle vähintään kerran kuudessa kuukaudessa, tehtävien luettelo olisi laadittava ja pidettävä ajan tasalla ottaen huomioon kansanterveyden turvaamiseen liittyvät tarpeen yhteisössä ja elintarvikealaa koskevan yhteisön lainsäädännön vaatimukset, tehtävät olisi jaettava siten, että otetaan huomioon jäsenvaltioissa ja erityisesti tieteelliseen yhteistyöhön osallistuvissa laitoksissa saatavilla oleva tieteellinen asiantuntemus ja voimavarat, ja tässä päätöksessä määrätyt toimenpiteet ovat pysyvän elintarvikekomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 94/652/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 15 päivänä marraskuuta 1995. Komission puolesta Martin BANGEMANN Komission jäsen (1) EYVL N:o L 52, 4.3.1993, s. 18 (2) EYVL N:o L 189, 23.7.1994, s. 84 (3) EYVL N:o L 253, 29.9.1994, s. 29 LIITE LUETTELO JÄSENVALTIOIDEN VÄLISESSÄ ELINTARVIKKEISIIN LIITTYVIEN KYSYMYSTEN TIETEELLISEN TUTKIMISEN YHTEISTYÖSSÄ JÄSENVALTIOILLE KUULUVISTA TEHTÄVISTÄ >TAULUKON PAIKKA>
95/487/EY: Neuvoston päätös, tehty 23 päivänä lokakuuta 1995, Euroopan yhteisön ja Amerikan yhdysvaltojen sopimuksen tekemisestä korkea-asteen koulutuksen ja ammatillisen koulutuksen yhteistyöohjelman perustamisesta



Virallinen lehti nro L 279 , 22/11/1995 s. 0011 - 0012



NEUVOSTON PÄÄTÖS, tehty 23 päivänä lokakuuta 1995, Euroopan yhteisön ja Amerikan yhdysvaltojen sopimuksen tekemisestä korkea-asteen koulutuksen ja ammatillisen koulutuksen yhteistyöohjelman perustamisesta (95/487/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 126 ja 127 artiklan yhdessä 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon (1), sekä katsoo, että neuvosto on 21 päivänä marraskuuta 1994 tekemällään päätöksellä valtuuttanut komission neuvottelemaan korkea-asteen koulutusta ja ammatillista koulutusta koskevista Euroopan yhteisön, Kanadan ja Amerikan yhdysvaltojen välisistä yhteistyösopimuksista, yhteisö ja Amerikan yhdysvallat odottavat hyötyvänsä molemminpuolisesti tällaisesta yhteistyöstä, jonka on yhteisön puolelta täydennettävä jäsenvaltioiden ja Amerikan yhdysvaltojen välisiä kahdenkeskisiä ohjelmia sekä tuotettava eurooppalaista lisäarvoa, ja Euroopan yhteisön ja Amerikan yhdysvaltojen sopimus korkea-asteen koulutuksen ja ammatillisen koulutuksen yhteistyöohjelman perustamisesta olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Amerikan yhdysvaltojen sopimus korkea-asteen koulutuksen ja ammatillisen koulutuksen yhteistyöohjelman perustamisesta. Sopimuksen teksti on tämän päätöksen liitteenä. 2 artikla Sopimuksen 7 artiklassa mainittujen rahoitusvelvoitteiden täyttämiseksi tarvittava rahoitusohje on 6,5 miljoonaa ecua sopimuksen 11 artiklan 2 kohdassa tarkoitettuna viisivuotiskautena. Budjettivallan käyttäjä vahvistaa vuotuiset määrärahat rahoitusnäkymien rajoissa. Sopimuksen 4 artiklan 3 kohdan mukaisesti myönnetyt apurahat ovat riippumattomia Amerikan yhdysvaltojen ja jäsenvaltioiden kahdenvälisten komissioiden myöntämistä kansallisista Fulbright-stipendeistä. 3 artikla Sopimuksen 5 artiklassa tarkoitetussa sekakomiteassa Euroopan yhteisön valtuuskunnan muodostaa komission edustaja, jota avustaa yksi edustaja jokaisesta jäsenvaltiosta. 4 artikla Neuvoston pääsihteerillä on oikeus nimetä henkilö tai henkilöt, jolla tai joilla on oikeus allekirjoittaa sopimus Euroopan unionin puolesta ja tehdä sopimuksen 11 artiklassa määrätyt ilmoitukset. Tehty Luxemburgissa 23 päivänä lokakuuta 1995. Neuvoston puolesta J. SAAVEDRA ACEVEDO Puheenjohtaja (1) EYVL N:o C 287, 30.10.1995
95/479/EY: Komission päätös, tehty 7 päivänä marraskuuta 1995, Suomen esittämän tarttuvaa verta muodostavan kudoksen kuoliota ja virusperäistä verenvuotoseptikemiaa koskevan ohjelman hyväksymisestä (Ainoastaan suomenkielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 275 , 18/11/1995 s. 0023 - 0023



KOMISSION PÄÄTÖS, tehty 7 päivänä marraskuuta 1995, Suomen esittämän tarttuvaa verta muodostavan kudoksen kuoliota ja virusperäistä verenvuotoseptikemiaa koskevan ohjelman hyväksymisestä (Ainoastaan suomenkielinen teksti on todistusvoimainen) (ETA:n kannalta merkityksellinen teksti) (95/479/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1), sellaisena kuin se on viimeksi muutettuna direktiivillä 95/22/EY (2), ja erityisesti sen 10 artiklan 1 ja 2 kohdan ja 28 b artiklan, sekä katsoo, että jäsenvaltiot voivat esittää komissiolle ohjelman saavuttaakseen hyväksytyn vyöhykkeen aseman tiettyjen kalojen tautien osalta, Suomi esitti 29 päivänä toukokuuta 1995 tarttuvaa verta muodostavan kudoksen kuoliota (IHN) ja virusperäistä verenvuotoseptikemiaa (VHS) alueellaan koskevan ohjelman, Suomen esittämässä ohjelmassa määritellään tarkoitettu maantieteellinen vyöhyke, toimenpiteet, jotka virallisten laitosten on toteutettava, laboratorioiden noudattamat menettelyt, kyseisten tautien merkitys ja torjuntatoimenpiteet, jos jompikumpi näistä taudeista havaitaan, tietyt valuma-alueet Suomessa sijaitsevat osittain kolmansien maiden alueella; Suomi on aloittanut yhteistyöohjelman näiden kolmansien maiden kanssa sen varmistamiseksi, että kyseiset valuma-alueet ovat kokonaan virallisen valvonnan alaiset, tämä ohjelma on tarkastelun jälkeen osoittautunut direktiivin 91/67/ETY 10 artiklan säännösten mukaiseksi, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Suomen esittämä tarttuvaa verta muodostavan kudoksen kuoliota ja virusperäistä verenvuotoseptikemiaa koskeva ohjelma. 2 artikla Suomi saattaa voimaan 1 artiklassa tarkoitetun ohjelman noudattamiseksi tarvittavat lait, asetukset ja hallinnolliset määräykset 1 päivään tammikuuta 1996 mennessä. 3 artikla Tämä päätös on osoitettu Suomen tasavallalle. Tehty Brysselissä 7 päivänä marraskuuta 1995. Komission puolesta Franz FISCHLER Komission jäsen (1) EYVL N:o L 46, 19.2.1991, s. 1 (2) EYVL N:o L 243, 11.10.1995, s. 1
95/481/EY: Komission päätös, tehty 8 päivänä marraskuuta 1995, Ranskan asemasta tarttuvan verta muodostavan kudoksen kuolion ja virusperäisen verenvuotoseptikemian osalta tehdyn päätöksen 95/125/EY muuttamisesta (ETA:n kannalta merkityksellinen teksti)



Virallinen lehti nro L 275 , 18/11/1995 s. 0026 - 0026



KOMISSION PÄÄTÖS, tehty 8 päivänä marraskuuta 1995, Ranskan asemasta tarttuvan verta muodostavan kudoksen kuolion ja virusperäisen verenvuotoseptikemian osalta tehdyn päätöksen 95/125/EY muuttamisesta (ETA:n kannalta merkityksellinen teksti) (95/481/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY (1), sellaisena kuin se on viimeksi muutettuna direktiivillä 95/22/EY (2), ja erityisesti sen 5 artiklan, sekä katsoo, että jäsenvaltiot voivat saada yhdelle tai useammalle manner- tai rannikkovyöhykkeelle tietyistä kalojen tai nilviäisten taudeista vapaan alueen aseman, komission päätöksellä 95/125/EY (3) hyväksyttiin tietyt Bretagnessa sijaitsevat valuma- ja rannikkoalueet tarttuvan verta muodostavan kudoksen kuolion (IHN) ja virusperäisen verenvuotoseptikemian (VHS) osalta hyväksytyiksi manner- ja rannikkovyöhykkeiksi, Ranska on toimittanut komissiolle 1 päivänä elokuuta päivätyllä kirjeellään aiheelliset perustelut tiettyjen Poitou-Charentesissa sijaitsevien valuma- ja rannikkoalueiden hyväksymiseksi IHN:n ja VHS:n osalta hyväksytyiksi vyöhykkeiksi, tarkastelun jälkeen näille valuma- ja rannikkoalueille voidaan tietojen perusteella myöntää tämä asema, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 95/125/EY liite seuraavasti: 1. Lisätään otsikkoon "VALUMA-ALUEET" seuraava alakohta: "Seuraavat Poitou-Charentesin alueella sijaitsevat valuma-alueet: - Charenten alue - Sèvre Niortaisen alue - Seudren alue - Layn alue - Viennen ylävirta Nouâtren patoon asti (Indren departementti) - Atlantin rannikon jokialueet Vendéen departementissa - Gironden suun rannikolla sijaitsevat jokialueet Charente Maritimen departementissa." 2. Lisätään otsikkoon "RANNIKKOALUEET" seuraava alakohta: "Koko Vendéen departementin rannikon pohjoisrajan ja Charente Maritimen departementin rannikon etelärajan välinen Atlantin rannikko." 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä marraskuuta 1995. Komission puolesta Franz FISCHLER Komission jäsen (1) EYVL N:o L 46, 19.2.1991, s. 1 (2) EYVL N:o L 243, 11.10.1995, s. 1 (3) EYVL N:o L 84, 14.4.1995, s. 8
95/490/EY: Neuvoston päätös, tehty 17 päivänä marraskuuta 1995, Euroopan talousyhteisön ja Madagaskarin tasavallan hallituksen välillä Madagaskarin rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 21 päivän toukokuuta 1995 ja 20 päivän toukokuuta 1998 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona



Virallinen lehti nro L 282 , 24/11/1995 s. 0021 - 0021



NEUVOSTON PÄÄTÖS, tehty 17 päivänä marraskuuta 1995, Euroopan talousyhteisön ja Madagaskarin tasavallan hallituksen välillä Madagaskarin rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 21 päivän toukokuuta 1995 ja 20 päivän toukokuuta 1998 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona (95/490/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan talousyhteisön ja Madagaskarin tasavallan hallituksen välillä Madagaskarin rannikon edustalla harjoitettavasta kalastuksesta tehdyn sopimuksen (1), ottaa huomioon komission ehdotuksen, sekä katsoo, että yhteisö ja Madagaskarin hallitus ovat neuvotelleet edellä tarkoitettuun sopimukseen tehtävistä muutoksista tai lisäyksistä ensimmäisten pöytäkirjojen soveltamisajan päättyessä, näiden neuvottelujen tuloksena parafoitiin 18 päivänä toukokuuta 1995 uusi pöytäkirja; tämän pöytäkirjan myötä yhteisön kalastajilla on kalastusmahdollisuudet Madagaskarin suvereniteettiin tai lainkäyttövaltaan kuuluvilla vesillä 21 päivän toukokuuta 1995 ja 20 päivän toukokuuta 1998 välisenä aikana, ja yhteisön kalastusalusten toiminnan keskeytymisen välttämiseksi on välttämätöntä, että kyseinen pöytäkirja hyväksytään viipymättä; tämän vuoksi sopimuspuolet ovat parafoineet kirjeenvaihtona tehdyn sopimuksen, jossa määrätään parafoidun pöytäkirjan väliaikaisesta soveltamisesta seuraavasta päivästä sen jälkeen, kun voimassa olevat pöytäkirjat lakkaavat olemasta voimassa; tämä sopimus olisi tehtävä, jollei perustamissopimuksen 43 artiklan mukaisesta lopullisesta päätöksestä muuta johdu, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan talousyhteisön ja Madagaskarin tasavallan hallituksen välillä Madagaskarin rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 21 päivän toukokuuta 1995 ja 20 päivän toukokuuta 1998 väliseksi ajaksi tehdyn pöytäkirjan väliaikaista soveltamista koskeva kirjeenvaihtona tehty sopimus. Kirjeenvaihtona tehdyn sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa sopimus yhteisöä sitovasti. Tehty Brysselissä 17 päivänä marraskuuta 1995. Neuvoston puolesta P. SOLBES MIRA Puheenjohtaja (1) EYVL N:o L 73, 18.3.1986, s. 26